**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

KLASA: 400-08/23-01/01

URBROJ: 2181-39-02-1-24-11

Podstrana, 12. prosinca 2024. godine

**REPUBLIKA HRVATSKA**

**Splitsko-dalmatinska županija**

**OPĆINA PODSTRANA**

**OPĆINSKO VIJEĆE**

**PREDMET:** Prijedlog III. Izmjena i dopuna Proračuna Općine Podstrana za 2024. godinu

**PRAVNI TEMELJ:** Zakon o proračunu (Narodne novine broj 144/21)

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Načelnik Općine Podstrana

**STRUČNA OBRADA:** Upravni odjel za proračun i financije

**OBRAZLOŽENJE:**

Zakonom o proračunu (Narodne novine broj 144/21), predviđeno je da se tijekom proračunske godine može vršiti uravnoteženje proračuna putem izmjena i dopuna prema postupku za donošenje Proračuna.

Izmjenama i dopunama proračuna mijenja se isključivo plan za tekuću proračunsku godinu.

Izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna.

Izmjenama i dopunama proračuna ne mogu se umanjiti rashodi i izdaci ispod razine izvršenja.

Proračun Općine Podstrana za 2024. godinu sa projekcijama za 2025. i 2026. godinu usvojen je na 22. sjednici Općinskog vijeća održanoj dana 11. prosinca 2023. godine.

Trećim Izmjenama i dopunama su obuhvaćene sve nužne promjene planskih iznosa koje proizlaze iz dosadašnjeg tijeka izvršavanja proračuna.

U smislu članka 73. stavak 4. Zakona o lokalnoj i područnoj (regionalnoj) samoupravi („Narodne novine“ broj 33/01 do 144/20) predlaže se da III. Izmjene i dopune Proračuna Općine Podstrana za 2024. godinu stupe na snagu prvog dana od dana objave u Službenom glasniku Općine Podstrana radi zakonski propisanog roka da se do 31.12.2024. realiziraju sve aktivnosti i projekti koji su bili planirani proračunom za 2024. godinu.